RESOLUCIÓN do 11 de outubro de 2007 pola que se adxudican as axudas correspondentes ao Programa de promoción xeral de investigación do Plan galego de investigación, desenvolvemento e innovación tecnolóxica (Incite), convocadas nos anexos I, III e IV da Orde do 20 de abril de 2007 (Diario Oficial de Galicia número 98, do 23 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 18/10/2007

Por Orde do 20 de abril de 2007 (DOG do 23 de maio), publicáronse as bases para a concesión, en réxime de concorrencia competitiva, das subvencións correspondentes ao Programa de promoción xeral de investigación do Plan galego de investigación, desenvolvemento e innovación tecnolóxica (Incite). No anexo I da citada orde establécense as bases para a concesión das axudas para elaboración de propostas ao VII Programa marco; no anexo III establécense as bases para a concesión de axudas para organización de congresos e reunións científicas por parte de persoal investigador non vinculado ao SUG, e no anexo IV establécense as bases para a concesión de axudas para asistencia a congresos e reunións científicas por parte de persoal investigador non vinculado ao SUG.
De conformidade co disposto no artigo 11 da Orde do 20 de abril (DOG do 23 de maio), vista a proposta de resolución formulada pola comisión de valoración, e tendo en conta as dispoñibilidades orazamentarias, esta consellería
RESOLVE:
Primeiro.-Conceder as axudas para elaboración de propostas ao VII Programa marco, nas contías que se sinalan, aos solicitantes que se relacionan no anexo I desta resolución, por un importe total de cento vinte mil catrocentos cinco euros (120.405 ), coa seguinte distribución por aplicacións orzamentarias:
Aplicación orzamentaria	Importe
10.02.561A.740.0	 6.500 
10.02.561B.744.0	113.905 
Segundo.-Conceder as axudas para organización de congresos e reunións científicas por parte de persoal investigador non vinculado ao SUG, que figuran no anexo II desta resolución, por un importe de cinco mil euros (5.000 ), que se aboarán con cargo á aplicación orzamentaria: 10.02.561A.440.0.
Terceiro.-Conceder as axudas para asistencia a congresos e reunións científicas por parte de persoal investigador non vinculado ao SUG, que figuran no anexo III desta resolución, por importe de dezanove mil novecentos seis euros (19.906 ), que se aboarán con cargo á aplicación orzamentaria: 10.02.561A.480.0.
Cuarto.-Para poder percibir as axudas será preciso presentar a documentación indicada no artigo 6 do anexo correspondente (I, III ou IV) da Orde do 20 de abril de 2007 (DOG número 98, do 23 de maio).
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde de convocatoria suporá a perda do dereito a percibir a subvención correspondente.
Sétimo.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 11 de outubro de 2007.
P.D. (Orde 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "20200D004P019.PDF"
Ver referencia pdf "20200D005P021.PDF"